open-index/open-wikipedia-markdown huggingface dataset:
Schneeberg (Alpe)

duimnael| Schneeberg van Sopron
Die **Schneeberg**, met sy 2 076 meter (6 811 voet) hoë piek *Klosterwappen*, is die hoogste berg van Neder-Oostenryk, en die oostelikste en mees noordelike berg in die Alpe wat meer as 2000m hoog is. Dit is 'n kenmerkende kalksteenmassief met steil hellings aan drie kante.

Die Schneeberg is een van die Noordelike Kalkryke Alpe, gesetel in die grensgebied tussen Neder-Oostenryk en Stiermarke, in die oostelike deel van Oostenryk. Dit en die Rax (2 007 meters (6 585 voet)), sowat 13 kilometer (8.1 myl) na die suidweste, word gesamentlik beskou as die Weense *Hausberge* (Wene se "plaaslike berge"). Die ryklike Karst- plato's het sedert 1873 drinkwater vir Wene verskaf, via 'n 120 kilometer (75 myl) lange pypleiding. Daar word beweer dat dit die beste drinkwater in die wêreld is.

Op helder dae kan die Schneeberg maklik gesien word vanaf dele van Wene, sowat 65 kilometer (40 myl) weg (soos die kraai vlieg), vanaf Bratislava in Slowakye en selfs ook van Babí Lom bokant Brno, 180 kilometer weg. Die Schneeberg is 'n kruin met 'n hoogte van meer as 1500 m, wat net die limiet vir 'n ultra-prominente piek (1500) mis.

'n Tandstangspoorlyn, die Schneebergspoorweg, wat nou meer as 'n 100 jaar oud is, styg tot 'n hoogte van 1 800 meters (5 900 voet), wat die staptog na die kruin met 'n uur of twee verminder. Daar is ook verskeie ander roetes vir stappers, insluitend vanaf die spa-oord *Puchberg am Schneeberg* na die ooste, of vanaf die suide, in Höllental. Aan die noordekant van die Schneeberg is daar die *Fadensteig* as 'n opgangsroete. Vir ervare stappers is die paadjie oor die Fadensteig die moeite werd. Die beginpunt van die *Fadensteig* is die *Edelweißhütte* op die *Fadensattel* op 'n hoogte van 1 235 meter.

Die boonste plato het 'n aantal berghutte wat jaarliks deur duisende stappers, klimmers en selfs bergfietsryers besoek word. Daar is talle ski-bane, sommige van hulle uiters steil, waarvan die bekendste oor die *Breite Ries* lei.  

## Verwysings 
## Eksterne skakels 
* 
* Webcams of Losenheim and Puchberg
* Webcams: Schneeberg - Fischerhütte, Damböckhaus, Losenheim
* Bergsteigen.at with information about climbing routes and huts in the Schneeberg/Rax area
Musgrave-geweer

**Musgrave** is ‘n Suid-Afrikaanse geweermakersfabriek gevestig in Ermelo. Die firma lê hom toe op die produksie van jag- en skyfskietgewere.

In 1919 het Ben Musgrave as stokperdjie gewere begin maak. Ben was ‘n bekende Springbokskut en laat sy seun Trevor in Londen as ‘n wapensmid oplei. Trevor open in 1953 ‘n fabriek buite Bloemfontein waar hy geweerlope sny. Hierdie lope raak gewild in die plesierskietsekor in Suid-Afrika en selfs in die buiteland.

Die vervaardiging van Musgrave se jag- en sportgewere is nie gemik op massaproduksie nie. Daar is ‘n vaste produksiereeks van verskillende kalibers, maar daar word ook voorsien in die smaak en behoeftes van die individuele  skut.  Okkerneuthout, sierlike houtsneewerk aan die kolf en graveerwerk en metaalinleg in die loop is beskikbaar. ‘n Geweer van 22-kaliber was die eerste in sy soort in die land wat vir regs- en linkshandige skuts ontwerp is. Musgrave het ‘n Mauser-gedenkreeks van 10 pronkgewere in opdrag van die Oorlogmuseum in Bloemfontein vervaardig wat veldslae uit die Tweede Vryheidsoorlog in herinnering roep. Enkeles hiervan het goudinlegwerk. In 1970 is die eerste in sy geheel in Suid-Afrika ontwerpte en uit plaaslike grondstowwe vervaardigde jaggeweeer, die Musgrave-Vrystaat, bemark.

Krygkor het in 1971 die fabriek oorgeneem. Mettertyd was dit onder beheer van Denel. In 1996 het die handelsnaam Musgrave verdwyn en is die fabriek in Bloemfontein gelsuit, maar in 2009 het die naam herleef in ‘n nuwe  maatskappy in Ermelo.

## Bibliografie
* Goosen, Helena: Lê aan met Musgrave. In: Suid-Afrikaanse Panorama. Deel 33, nr. 8, Augustus 1988. ISSN 0491-4783
* musgraverifles.co.za
BandLab

**BandLab** is 'n freemium (voorheen freeware) aanlyn digitale klankwerkstasie (DAW) hulpmiddel deur BandLab Technologies met sosiale media funksies en verspreidingsfunksies vir die samewerkende skep van musiek, die deel daarvan en die verkoop daarvan. Dit kan ook nie-kollaboratief gebruik word. Dit kan op baie verskillende platforms binne 'n webblaaier of met 'n losstaande toepassing werk, beskikbaar vir iOS en Android . In Januarie 2023 het BandLab 60 miljoen skeppers gehad.

## Geskiedenis 
In 2016 het BandLab die musiekmaatskappy Composr verkry en dit omgeskakel na die BandLab-platform, terwyl personeel ook na BandLab oorgeplaas is. In 2022 het Mix Online berig dat die BandLab DAW $65 miljoen in befondsing ingesamel het om uit te brei.

Die BandLab-platform het die NME-toekennings van 2022 geborg, wat getiteld "The BandLab NME Awards 2022" was. In 2023 het Luh Tyler aan Rolling Stone onthul dat die liedjie "Back Flippin" in BandLab opgeneem en gemaak is. In Januarie 2024 het d4vd ' n onderhoud aan Rolling Stone gegee, waarin hy onthul het dat sy vroeë liedjies in BandLab gemaak is. In 2024 het Youngboi OG onthul dat sy bekendste liedjie How can I love? in BandLab opgeneem en ontwerp was.

## Noemenswaardige mense 
Baie mense het BandLab gebruik, insluitend kletsrymers, musikante en ander kunstenaars. Noemenswaardige mense wat die platform gebruik het, sluit in **Luh Tyler**, **Steve Lacy**, **d4vd**, Youngboi OG en **Roddy Ricch**.

## Verwysings
Number One Observatory Circle

[duimnael| **Number One Observatory Circle**, die offisiële woning van die [Visepresident van die Verenigde State, gesien op 'n sneeuerige dag in Desember 2017.]]

**Number One Observatory Circle** is die amptelike woning van die visepresident van die Verenigde State. Geleë op die terrein van die Amerikaanse Vlootsterrewag in Washington D.C., word dit soms informeel eenvoudig die Naval Observatory genoem. Die huis is in 1893 gebou vir die sterrewag se superintendent. Die Amerikaanse Vloot se hoof van vlootoperasies (CNO) het so baie van die huis gehou dat hy die huis in 1923 van die superintendent vir homself oorgeneem het. Dit het die woning van die CNO gebly tot in 1974, toe die Kongres bepaal het dat dit makliker en goedkoper sou wees om sekuriteit in 'n regeringsvoorsiene woning te verskaf. Die woning is transformeer na die eerste amptelike woning vir die visepresident. Die kongresmagtiging van 1974 het die koste van opknapping en meubilering van die huis gedek.

Alhoewel Number One Observatory Circle in 1974 aan die visepresident beskikbaar gestel is, het meer as twee jaar verloop voordat 'n visepresident voltyds in die huis gewoon het. Visepresident Gerald Ford het president geword voordat hy die huis kon gebruik. Sy visepresident, Nelson Rockefeller, het die huis hoofsaaklik vir amptelike vermaak gebruik, aangesien hy reeds 'n goed beveiligde woning in Washington D.C, gehad het. Die Rockefellers het wel meubels ter waarde van miljoene dollars aan die huis geskenk. Visepresident Walter Mondale was die eerste visepresident wat in die huis ingetrek het. Elke visepresident sedertdien het daar gewoon.

## Verwysings
Phyllopodium heterophyllum

***Phyllopodium heterophyllum*** is 'n meerjarige plant wat deel van die Scrophulariaceae familie is. Die spesie is endemies aan Suid-Afrika en kom in die Wes-Kaap vanaf Vanrhynsdorp tot by die Kaapse Skiereiland en ooswaarts tot by die Breederiviervalei voor. Die spesie het 'n voorkomsgebied van 30&nbsp;000&nbsp;km² en het al amper 50% van sy habitat afgestaan aan ontwikkeling en gewasverbouing. Daar is sewe bevolkings bekend en die plant blom van Augustus tot September.

## Galery 

Phyllopodium heterophyllum 1DS-II 2-1559.jpg
Phyllopodium heterophyllum 1DS-II 2-1560.jpg
Phyllopodium heterophyllum 1DS-II 2-1572.jpg

## Bronnelys 
* REDLIST Sanbi
* Plants of the World
* Biodiversityadvisor
Visepresident van die Verenigde State

Die **Visepresident van die Verenigde State** is die tweede hoogste openbare amp in die Verenigde State onder die Grondwet van die Verenigde State. Hy of sy word, saam met die President van die Verenigde State, indirek deur die Amerikaanse volk in 'n presidensiële verkiesing verkies. 

Die Visepresident is eerste in die lyn van opvolging van die President van die Verenigde State indien hy of sy nie in staat is om die pligte van die presidentskap uit te voer nie as gevolg van dood, onvermoë, bedanking of afsetting. Indien die Visepresident nie in staat is om die presidentskap te aanvaar nie, is die volgende in die lyn om op te volg die Speaker van die Huis van Verteenwoordigers, gevolg deur die President *pro tempore* van die Senaat. Die Visepresident is ook die Voorsittende Beampte van die Senaat.

Die visepresident en sy of haar gesin woon op die landgoed van die Verenigde State se vlootsterrewag in Washington DC.

Die huidige visepresident van die Verenigde State is J.D. Vance (sedert 2025). Daar is ses lewende voormalige visepresidente: Dan Quayle, Al Gore, Dick Cheney, Joe Biden, Mike Pence en Kamala Harris.

## Verwysings
Unite for Change

**Unite for Change** is 'n Suid-Afrikaanse politieke party wat op 5 Oktober 2025 in Johannesburg, Suid-Afrika, gestig is. Dit is die samesmelting van drie politieke partye, naamlik Rise Mzansi, Good en Build One South Africa. Die party sal geregistreer word om aan die komende munisipale verkiesings in 2026 deel te neem.

Lede van die party se Leiersraad sluit in die leier van Build One South Africa, Mmusi Maimane, die leier van Good-party, Patricia de Lille, LP van BOSA, Nobuntu Hlazo-Webster, die leier van Rise Mzansi, Songezo Zibi, Rise Mzansi, lid van die Gauteng Provinsiale Wetgewer en lid van die Uitvoerende Raad, Vuyiswa Ramokgopa, en die Sekretaris-Generaal van Good en lid van die Wes-Kaapse Provinsiale Parlement, Brett Herron.

## Verwysings
African People's Organisation

Die '''African People's Organisation** (**APO**), ook bekend onder sy oorspronklike naam **African Political Organisation''' Die organisasie, wat in 1902 in Kaapstad gestig is, het Suid-Afrikaanse Bruin mense (’n etniese groep in Suid-Afrika) teen die Suid-Afrika Wet van 1909 saamgespan.

Die naam is in 1919 verander, tydens die ekonomiese depressie wat op die Eerste Wêreldoorlog gevolg het, met die doel om die organisasie se fokusverandering na die sosiale en ekonomiese behoeftes van Bruin mense te demonstreer.

Die APO het ook 'n koerant genaamd *The APO* uitgegee tot sy ondergang in 1923.

## Sien ook
*	Abdullah Abdurahman, prominente leier en Kaapse stadsraadslid

## Verwysings
Cité des Sciences et de l'Industrie

Die '''Cité des Sciences et de l'Industrie''' is 'n wetenskapmuseum in die Parc de la Villette in Parys en is die grootste in Europa. Die museum is een van verskeie Franse kulturele sentrums vir wetenskap, tegnologie en nywerheid, wat daarop gemik is om wetenskap en wetenskaplike kultuur te bevorder.

Die museum word jaarliks ​​deur ongeveer vyf miljoen mense besoek. Die museum se besienswaardighede wissel van 'n planetarium tot 'n duikboot (*Argonaute*), en sluit 'n IMAX-teater (*La Géode*) en 'n spesiale area vir kinders en jongmense in.

Die museum is op inisiatief van president Giscard d'Estaing geskep met die doel om wetenskaplike en tegniese kennis aan die publiek, veral jongmense, oor te dra en belangstelling in wetenskap, navorsing en nywerheid te wek.

## Verwysings 
## Eksterne skakels 
* Cité des Sciences et de l'Industrie
Dick Cheney

**Richard Bruce (Dick) Cheney** (gebore 30 Januarie 1941 in Lincoln, Nebraska - 3 November 2025), was 'n Amerikaanse politikus wat die Republikeinse Party verteenwoordig het. Hy het van 2001 tot 2009 as die 46ste Visepresident van die Verenigde State onder president George W. Bush gedien.

Cheney, 'n entrepreneur van beroep, het van 1975 tot 1977 as stafhoof van die Withuis onder president Gerald Ford gedien. Van 1979 tot 1989 was hy 'n lid van die Huis van Verteenwoordigers vir die Wyoming-distrik. Van 1989 tot 1993 was hy die sekretaris van verdediging in die George H.W. Bush-administrasie.

Van 1995 tot 2000 was Cheney voorsitter van die direksie van die multinasionale firma Halliburton. Tydens die Amerikaanse presidensiële verkiesing van 2000 is hy deur die Republikeinse Partykandidaat George W. Bush gevra om sy vise-presidentskandidaat te wees. Bush het die Demokratiese genomineerde, die sittende visepresident Al Gore, en sy visepresidentskandidaat, Joe Lieberman, verslaan. Cheney het die 46ste visepresident geword. Ná Bush se oorwinning in die 2004 Amerikaanse presidensiële verkiesing, het Cheney vir 'n tweede termyn as visepresident gedien.

Cheney was daarna as kommentator van politieke gebeure betrokke en het president Barack Obama se beleid gekritiseer.

## Afsterwe 
Cheney is op die aand van 3 November 2025 op 84-jarige ouderdom in Noord-Virginië oorlede.

## Verwysings
Pivaansbad

Die **Pivaansbad** is ‘n warmwaterbron in kwaZulu-Natal.

Hierdie ontspanningsoord is 16 km van Paulpietersburg, 31 km van Vryheid en op die plaas Koubadplaas aan die Bivanerivier. Dit is by die koördinate  27° 31′ 38.10″ suid en 30° 52′ 0.06″ oos en kan beskou word as deel van die toeristiese Slagveldroete.

Boere wat ‘n koue fontein hier ontdek het, het die plaas Koubad genoem, want hulle was onbewus van die warm swawelfontein daar baie naby.

Later jare het die warmbron bekend gestaan as Lulu Natal Spa en nog later as Natal Spa Hot Springs & Leisure Resort. 

## Bibliografie
* battlefieldsroute.co.za      
* https://www.sa-venues.com/visit/natalspahotsprings/
* https://www.vryheidtourism.co.za/sleep/hotels/27-natal-spa
Pallinghurst

Die huis **Pallinghurst** in Johannesburg huisves die Hope Convalescent Home for Crippled Children, ‘n skool vir  fisiesgestremde kinders.

## Ligging
Hierdie historiese woning is by Pallinghurstweg 34, Westcliff in Randburg by 26° 10′ 09″ suid en 28° 01′ 47″ oos en bied ‘n uitsig in die  verte oor die Magaliesberg.

## R.M. Schumacher
Raymond Moritz Schumacher (*Oxfordshire, April 1871 - †Oxfordshire, 5 Junie 1944) en sy vrou Hope arriveer in 1894 in die Zuid-Afrikaansche Republiek. Hy werk op die goudmyne, word skatryk en vorder tot adjunk-president van die Kamer van Mynwese. In 1902 koop hy 26 acres in die buurt wat vandag bekend staan as Westcliff. Hier laat hy ‘n huis bou wat pas by die weelderige lewensstyl van die bevoorregte mynbase van daardie tyd. Die Schumachers laat byvoorbeeld hul drinkwater uit Engeland invoer en laat hul was goed in Kaapstad doen.  Die huis waarvan die mure met sy stutmure laat dink aan ’n fort, het die naam van die dorpie in Surrey  waaruit sy familie stam. Wie die argitek was, is onbekend, maar dit is feitlik seker dat Herbert Baker betrokke was die by die bouplannne van die perdestalle.

## skenking
Weens die ant-Duitse houding teenoor Schumacher tydens die Eerste Wêreldoorlog weens sy Duitse van, keer hy, sy vrou Hope en hul 12-jarige dogter Hazel in 1916 na Engeland terug. Ook in Engeland ervaar  hy ‘n onvriendelike houding. Dit is so erg dat hy sy van verander na Ffennell, sy ma se nooiensvan. Hy keer nooit na Suid-Afrika terug nie. Pallinghurst skenk hy aan die stad Johannesburg met die wens dat daarin ‘n inrigting vir gestremdes gehuisves word en dat die skool die naam van sy vrou sal dra.

## Monument
Die gebou vorm deel van ‘n argitektoniese nalatenskap en ‘n nostalgiese aandenking aan die groot mynbase aan die Witwatersrand aan die begin van die 20ste eeu.

## Verwysings 
## Eksterne skakels
* Hope School
Phyllopodium viscidissimum

***Phyllopodium viscidissimum*** is 'n meerjarige plant wat deel van die Scrophulariaceae familie is. Die spesie is endemies aan Suid-Afrika en kom in die Wes-Kaap in die berge in die Kouebokkeveld voor. Die spesie word as seldsaam beskou en het 'n voorkomsgebied van 588&nbsp;km². Daar is drie bevolkings bekend en die plant blom in November en is deel van die fynbos.

## Bronnelys 
* REDLIST Sanbi
* Plants of the World
* Biodiversityadvisor
Pan-Afrikanisme

duimnael|Die rooi, swart en groen vlag, geassosieer met Pan-Afrikanisme en ontwerp deur die Universal Negro Improvement Association (UNIA) in 1920.
**Pan-Afrikanisme** is beide 'n intellektuele en politieke beweging wat gewortel is in die oortuiging dat die lotgevalle van alle Afrika-volke,  op die vasteland en regoor die diaspora (mense van Afrika-afkoms wat buite die vasteland woon), met mekaar verbind is. Pan-Afrikanisme 'n oortuiging dat "Afrikane, beide op die vasteland en in die diaspora, nie net 'n gemeenskaplike geskiedenis deel nie, maar 'n gemeenskaplike bestemming." Pan-Afrikanisme postuleer 'n gevoel van 'n gedeelde historiese lot vir Afrikane in die Amerikas, die Wes-Indiese Eilande en op die vasteland, wat self gesentreer is op die Atlantiese handel in slawe, Afrika-slawerny en Europese imperialisme.

Pan-Afrikanisme het sy oorsprong het in die stryd van die mense van suid van die Sahara teen slawerny en kolonisasie en hierdie stryd kan teruggevoer word na die eerste weerstand op slaweskepe – rebellies en selfmoorde – deur die voortdurende plantasie- en koloniale opstande en die "Terug na Afrika"-bewegings van die 19de eeu. Gebaseer op die oortuiging dat eenheid noodsaaklik is vir ekonomiese, sosiale en politieke vooruitgang, is dit daarop gemik om mense van Afrika-afkoms te verenig en op te hef.

Dit was egter in die twintigste eeu dat Pan-Afrikanisme na vore gekom het as 'n afsonderlike politieke beweging wat aanvanklik gevorm en gelei is deur mense van die diaspora. In 1900 het die Trinidadiese advokaat Henry Sylvester Williams 'n konferensie byeengeroep wat in Westminster Hall, Londen, plaasgevind het om "teen die diefstal van grond in die kolonies, rassediskriminasie te protesteer en ander kwessies van belang vir Swartes te hanteer".

Pan-Afrikaanse denke het die stigting van die Organisasie van Afrika-Eenheid (sedertdien opgevolg deur die Afrika-Unie) in 1963 beïnvloed. Die Afrika-Unie-kommissie het sy setel in Addis Abeba en die Pan-Afrikaanse Parlement het sy setel in Midrand, Johannesburg.

Vandag bly Pan-Afrikanisme hoogs relevant in die aangesig van nuwe vorme van afhanklikheid, ongelykheid en globale mededinging. Terwyl Afrika uitdagings soos klimaatsverandering, digitale transformasie, migrasie en streekskonflik die hoof bied, bied die Pan-Afrikaanse ideaal 'n raamwerk vir kollektiewe optrede wat kontinentale integrasie aanmoedig, Afrika-instellings versterk en 'n gedeelde stem in globale bestuur bevestig.

## Verwysings
Marilyn Leask

**Marilyn Leask** (née **Markwell**; gebore 1950) is 'n akademikus en skrywer wat navorsing doen in onderwys in die Verenigde Koninkryk. Sy is professor in onderwys aan die Universiteit van De Montfort, en was voorheen professor in opvoedkundige kennisbestuur aan die Universiteit van Bedfordshire en 'n professor aan die Universiteit van Brunel. Haar werk behels grootliks die opvoedkundige gebruik van inligting- en kommunikasietegnologie (IKT).

## Onderwys en loopbaan 
Sy het 'n diploma in radiografie van die Australiese Instituut van Radioloë en Radiograwe, 'n BA van die Open Universiteit in die Verenigde Koninkryk, 'n PGCE van die Instituut van Onderwys, Universiteit van Londen (nou UCL IOE), 'n MPhil van die Cambridge Instituut van Onderwys/UEA en 'n PhD van De Montfort Universiteit, VK, ontvang.

Leask het as onderwyseres en regeringsbeleidbeampte gewerk. wat vir die opleiding van hoërskoolonderwysers in die Verenigde Koninkryk gebruik word.

Sy het daarna na die akademie oorgeskakel en poste beklee aan die Universiteit van Bedfordshire en Brunel-universiteit. Vanaf 2021 is sy besoekende professor in onderwys in die Skool vir Toegepaste Sosiale Wetenskappe aan die De Montfort-universiteit, Leicester.

## Boeke 
* Hargreaves, D, and Hopkins, D, with Leask, M. (1991) *The Empowered School: The management and practice of development planning*. London: Continuum.
* Goddard D., Leask M. (1992). *The Search for Quality: Planning for Improvement and Managing Change*. London: Paul Chapman Publishing/Sage Publications.
* Leask M., Terrell I. (1997). *Development Planning and School Improvement for Middle Managers*. London: Kogan Page.
* Leask M., Meadows J. (eds). (2000) *Learning to Teach with ICT in the Primary School*. London: Routledge.
* Leask M., with Dawes L., Litchfield B. (2000) *Keybytes for Teachers*. Evesham: Summerfield Publishing.
* Leask M. (ed.) (2001) *Issues in Teaching with ICT*. London: Routledge.
* Capel S., Leask M., Turner T. (2nd edition 2004, 1996). *Starting to Teach in the Secondary School*. London: Routledge.
* Younie S., Capel S., Leask M. (2009) *Supporting Teaching and Learning in the Secondary School: a companion for higher level teaching assistants*. London. Routledge.
* Capel S., Leask M., Turner T. (2009) *Reading for Learning to Teach in the Secondary School*. London: Routledge.
* Younie S., Leask M. (2013) *The Essential Guide to Teaching with Technologies*. MK: Open University Press.
* Leask M., Pachler, N. (eds) (3rd edition 2013). *Teaching and Learning with ICT in the Secondary School*. Abingdon: Routledge.
* Younie S., Leask M., Burden K. (2014, 2nd edition) *Teaching and Learning with ICT in the Primary School*. Abingdon: Routledge. 
* Capel S., Leask M., Turner T. (2019, 8th edition) *Learning to Teach in the Secondary School*. Abingdon: Routledge. ISBN&nbsp;978-0415518369
* Hudson, B., Leask, M and Younie, S. (eds) (2020) *Education System Design: Foundations, Policy Options and Consequences*. Routledge. ISBN&nbsp;9780429261190

## Verwysings
Phyllopodium diffusum

***Phyllopodium diffusum*** is 'n eenjarige plant wat deel van die Scrophulariaceae familie is. Die spesie is endemies aan Suid-Afrika en kom in die Oos-Kaap vanaf Uitenhage en Gqeberha tot by Peddie en Qonce voor. Die plant blom van Julie tot Januarie.

## Bronnelys 
* REDLIST Sanbi
* Plants of the World
* Biodiversityadvisor
Mary E. Brunkow

duimnael|Mary Brunkow in 2025
**Mary E. Brunkow** (gebore 1961) is 'n Amerikaanse molekulêre bioloog en immunoloog wat erken word vir die mede-identifikasie van die geen wat later FOXP3 genoem is as die oorsaak van die “*Scurfy*”-muisfenotipe, 'n bevinding wat die grondslag gelê het vir moderne regulatoriese T-selbiologie.

In 2025 is die Nobelprys vir Fisiologie of Geneeskunde gesamentlik aan Brunkow toegeken vir ontdekkings rakende perifere immuunverdraagsaamheid.

## Vroeë lewe en opvoeding
Brunkow is in 1961 in Portland, Oregon, gebore. Sy het in 1979 aan die St. Mary's Academy in Portland gegradueer. Sy het in 1991 'n MA en 'n PhD in molekulêre biologie van die Princeton Universiteit ontvang, waar haar adviseur Shirley M. Tilghman was. Haar doktorale proefskrif was getiteld “*Expression and function of the H19 gene in transgenic mice*” (1991). en later by die Instituut vir Sisteembiologie in Seattle.

## Navorsing
Brunkow is 'n medeskrywer van die 2001 *Nature Genetics*-artikel wat die "*scuffy*"-geenproduk, aanvanklik skurfin genoem en later bekend as FOXP3, geïdentifiseer het, en die ontwrigting daarvan gekoppel het aan 'n dodelike limfoproliferatiewe versteuring in muise.

Brunkow se mees aangehaalde werk het die *scruffy*-defek op FOXP3 gekarteer en gedemonstreer dat die verlies van hierdie transkripsiefaktor onbeheerde T-selaktivering en dodelike limfoproliferasie dryf, wat FOXP3 in die middel van perifere immuuntoleransie, gemedieer deur regulatoriese T-selle, te plaas. Die genetiese identifikasie van FOXP3 het 'n molekulêre basis verskaf vir die begrip van hoe die immuunstelsel selfreaktiwiteit buite die timus beperk en uitgebreide werk oor regulatoriese T-selontwikkeling en -funksie gekataliseer. Daaropvolgende translasionele werk deur baie groepe het gelei tot anti-sklerostienterapie, insluitend romosozumab, wat regulatoriese goedkeuring ontvang het en wyd in die kliniese literatuur hersien is.

## Eerbewyse en toekennings
Op 6 Oktober 2025 het die Nobel-vergadering by die Karolinska Instituut in Stockholm aangekondig dat Brunkow, Fred Ramsdell en Shimon Sakaguchi die Nobelprys vir Fisiologie of Geneeskunde sou deel vir ontdekkings rakende perifere immuuntoleransie.

## Verwysings
Al Gore

duimnael|Al Gore in 1994.
**Albert Arnold (Al) Gore jr**. (gebore 31 Maart 1948) is 'n Amerikaanse voormalige politikus van die Demokratiese Party. Hy het van 1993 tot 2001 as die 45ste visepresident van die Verenigde State onder president Bill Clinton gedien.

Gore het van 1977 tot 1985 in die Verenigde State se huis van verteenwoordigers gedien, eers vir die vierde distrik en later vir die sesde distrik. Van 1985 tot 1993 was hy 'n senator van Tennessee. Tydens die 1992 Amerikaanse presidensiële verkiesing is hy deur die Demokratiese Party-kandidaat Bill Clinton gekies as sy vise-presidentskandidaat. Clinton het die sittende president George H.W. Bush en visepresident Dan Quayle verslaan. Gore het vise president geword. Nadat Clinton die 1996 Amerikaanse presidensiële verkiesing gewen het, verkry Gore 'n tweede termyn as vise-president.

Gore was die Demokratiese Party se genomineerde vir die Amerikaanse presidentsverkiesing van 2000, maar is deur die Republikeinse kandidaat George W. Bush verslaan na verskeie hertellings en regsgedinge. Daar het wel minder stemgeregtigde Amerikaners vir Bush gestem as vir Gore, maar Bush het nietemin die beslissende aantal kiesstemme verseker.

Op 12 Oktober 2007 is in Oslo aangekondig dat Al Gore en die Verenigde Nasies se interregeringspaneel oor klimaatsverandering die Nobelprys vir Vrede vir 2007 ontvang het "vir die verhoging en verspreiding van kennis oor mensgeïnduseerde klimaatsverandering en vir die bevordering van maatreëls om dit te versag".

Gore werk tans as 'n omgewingsaktivis en entrepreneur en was die stigter van Current TV.

## Verwysings
Manulea altissima

***Manulea altissima*** is 'n meerjarige plant wat deel van die Scrophulariaceae familie is. Die spesie is endemies aan Suid-Afrika en kom in die Wes-Kaap in die Sandveld en suidelike Namakwaland, vanaf Doringbaai tot by Klawer en Langebaan voor. Die plant het 'n voorkomsgebied van 7197&nbsp;km² en daar is tussen tien tot vyftien bevolkings. Die spesie het reeds 50% van sy habitat afgestaan aan gewasverbouing en word ook by Langebaan en Saldanha bedreig deur ontwikkeling.

Die spesie is deel van die fynbos.

## Infraspesies 
Die spesie het drie infraspesies:
* *Manulea altissima subsp. altissima*
* *Manulea altissima subsp. glabricaulis* (Hiern) Hilliard
* *Manulea altissima subsp. longifolia* (Benth.) Hilliard

## Bronnelys 
* REDLIST Sanbi
* Plants of the World
* Biodiversityadvisor
Cheiramiona akermani

***Cheiramona akermani*** is 'n spinnekopspesie in die familie Cheiracanthiidae. Die spesie is endemies aan KwaZulu-Natal en is oorspronklik in Pietermaritzburg beskryf.

## Verspreiding 
Die spesie kom voor op hoogtes van 416-623 m bo seespieël. 

## Habitat 
Hierdie vrylewende plantbewoner bou sy-toevlugsoorde in opgerolde blare. Dit is van die savanna-bioom versamel. 

## Bewaring 
Die spesie word as Datagebrekkig gelys omdat meer monsterneming nodig is om wyfies te versamel en die volle verspreidingsgebied te bepaal. Dit word beskerm in die Oribi Gorge Natuurreservaat. 

## Verwysings
John Clarke

**John Clarke** FRS (gebore 1942) is 'n Britse fisikus en 'n emeritus professor aan die Universiteit van Kalifornië, Berkeley.

In die 1980's het Clarke 'n navorsingspan gelei, wat John M. Martinis en Michel Devoret ingesluit het.

## Lewensloop
John Clarke is in 1942 in Cambridge gebore.  Hy het die Perse-skool bygewoon voordat hy met 'n Natuurwetenskappe-graad aan Christ's College, Cambridge, begin het. Tydens sy doktorale werk, wat onder toesig van Brian Pippard was, het Clarke 'n baie sensitiewe voltmeter ontwikkel, wat hy later SLUG genoem het, vir "Supergeleidende Lae-induktansie Undulatory Galvanometer".Hy het sy PhD in 1968 verwerf.  Hierdie werk sou later die basis word vir supergeleidende kwantumrekenaars.

## Eerbewyse en toekennings
Clarke het 'n Alfred P. Sloan-genootskap (1970–72) en 'n Guggenheim-genootskap (1977-78) ontvang. Clarke is in 1986 as 'n genoot van die Royal Society verkies. en in 2004 die Hughes-medalje. Hy is in 2017 tot die Amerikaanse Filosofiese Vereniging verkies.

In 2021 is die Micius Quantum-prys gesamentlik toegeken aan Clarke, Michel Devoret en Yasunobu Nakamura.

Clarke, Devoret en John M. Martinis is in 2025 met die Nobelprys vir Fisika bekroon vir die ontdekking van makroskopiese kwantummeganiese tonnelvorming en energiekwantisering in 'n elektriese stroombaan.

## Verwysings
Samsung Galaxy Z-reeks

duimnael|Samsung Galaxy Z Fold 7 en Z Flip 7
Die **Samsung Galaxy Z-reeks** (in sekere gebiede bekend as die **Samsung Galaxy Foldables**) is 'n reeks opvoubare slimfone wat sedert 2019 deur Samsung Electronics vervaardig word, deel van die wyer reeks Samsung Galaxy-produkte. Die Z-reeks bestaan uit slimfone wat Android met buigsame skerms gebruik, naamlik die **Z Fold-** reeks van boekstyl-opvoubare en die **Z Flip-** reeks van mosselskulpstyl ("flip phone")-opvoubare selfone.

## Verwysings
John M. Martinis

duimnael|John Matthew Martinis in 2007.
**John Matthew Martinis** (gebore 1958)  is 'n Amerikaanse fisikus en Professor Emeritus van Fisika aan die Universiteit van Kalifornië, Santa Barbara.

Martinis, John Clarke en Michel Devoret is in 2025 met die Nobelprys vir Fisika bekroon vir hul gesamentlike werk van makroskopiese kwantummeganiese tonnelwerk en energiekwantisering in 'n elektriese stroombaan.

Tydens sy doktorale studies het hy die kwantumgedrag van 'n makroskopiese veranderlike, die faseverskil oor 'n Josephson-tonnelaansluiting, ondersoek. Sy doktorale adviseur was John Clarke. Terwyl hy by NIST was, het hy 'n tegniek van X-straalopsporing ontwikkel deur 'n supergeleidende oorgangsrandsensor-mikrokalorimeter met elektrotermiese terugvoer te gebruik.

Sedert 2002 werk hy met Josephson-Junction-kwantumbitte met die doel om die eerste kwantumrekenaar te bou.

In 2004 het hy na die Universiteit van Kalifornië, Santa Barbara, verhuis, waar hy die Worster-leerstoel in eksperimentele fisika tot 2017 beklee het. In 2014 is Martinis en sy span deur Google aangestel om die eerste nuttige kwantumrekenaar te bou.

In 2014 het die Google Quantum A.I. Lab aangekondig dat hulle Martinis en sy span in 'n multimiljoen-dollar-ooreenkoms aangestel het om 'n kwantumrekenaar te bou met behulp van supergeleidende kwbitte.

Op 23 Oktober 2019 het Martinis en sy span 'n artikel in *Nature* gepubliseer met die titel "Kwantumoppergesag met behulp van 'n programmeerbare supergeleidende verwerker", waar hulle aangebied het hoe hulle vir die eerste keer kwantumoppergesag bereik het met behulp van 'n 53-kwabit kwantumrekenaar. In April 2020 het Martinis by Google bedank nadat hy hertoegewys is aan 'n adviserende rol.

In 2022 het hy die maatskappy Qolab mede-gestig op grond van die uitgangspunt dat "die halfgeleierbedryf die sleutel hou tot die skep van 'n praktiese kwantumrekenaar deur die grootskaalse vervaardiging van hoëgehalte-kwantumbitte moontlik te maak". Vanaf Januarie 2025 is hy die hoof tegnologie beampte van die maatskappy.

## Eerbewyse en toekennings
In 2014 het hy die Fritz London Gedenkprys gedeel met Michel Devoret en Robert J. Schoelkopf.

In 2021 het hy die John Stewart Bell-prys vir navorsing oor fundamentele kwessies in kwantummeganika en hul toepassings ontvang.

In 2025 het hy die Nobelprys in fisika ontvang saam met sy doktorale adviseur John Clarke en Devoret vir die ontdekking van makroskopiese kwantummeganiese tonnelvorming en energiekwantisering in 'n elektriese stroombaan.

## Verwysings
Manulea (plant)

:*Vir die motgenus sien Manulea.*

***Manulea*** is 'n genus van kruie wat behoort tot die familie Scrophulariaceae. Die genus is inheems aan Suider-Afrika en kom in Angola, Botswana, Eswatini, Lesotho, Mosambiek, Namibië, Suid-Afrika en Zimbabwe voor.

## Spesies 
Daar is 72 spesies wat tot die genus hoort:

* *Manulea acutiloba* Hilliard
* *Manulea adenocalyx* Hilliard
* *Manulea adenodes* Hilliard
* *Manulea altissima* L.f.
* *Manulea androsacea* E.Mey. ex Benth.
* *Manulea annua* (Hiern) Hilliard
* *Manulea arabidea* Schltr. ex Hiern
* *Manulea aridicola* Hilliard
* *Manulea augei* (Hiern) Hilliard
* *Manulea bellidifolia* Benth.
* *Manulea buchneroides* Hilliard & B.L.Burtt
* *Manulea burchellii* Hiern
* *Manulea caledonica* Hilliard
* *Manulea cephalotes* Thunb.
* *Manulea cheiranthus* (L.) L.
* *Manulea chrysantha* Hilliard
* *Manulea cinerea* Hilliard
* *Manulea conferta* Pilg.
* *Manulea corymbosa* L.f.
* *Manulea crassifolia* Benth.
* *Manulea decipiens* Hilliard
* *Manulea derustiana* Hilliard
* *Manulea deserticola* Hilliard
* *Manulea diandra* Hilliard
* *Manulea dregei* Hilliard & B.L.Burtt
* *Manulea dubia* (Skan) Overkott ex Roessler
* *Manulea exigua* Hilliard
* *Manulea flanaganii* Hilliard
* *Manulea florifera* Hilliard & B.L.Burtt
* *Manulea fragrans* Schltr.
* *Manulea gariepina* Benth.
* *Manulea gariesiana* Hilliard
* *Manulea glandulosa* E.Phillips
* *Manulea incana* Thunb.
* *Manulea juncea* Benth.
* *Manulea karrooica* Hilliard
* *Manulea latiloba* Hilliard
* *Manulea laxa* Schltr.
* *Manulea leiostachys* Benth.
* *Manulea leptosiphon* Thell.
* *Manulea linearifolia* Hilliard
* *Manulea minor* Diels
* *Manulea minuscula* Hilliard
* *Manulea montana* Hilliard
* *Manulea multispicata* Hilliard
* *Manulea namibensis* (Roessler) Hilliard
* *Manulea nervosa* E.Mey. ex Benth.
* *Manulea obovata* Benth.
* *Manulea ovatifolia* Hilliard
* *Manulea paniculata* Benth.
* *Manulea parviflora* Benth.
* *Manulea paucibarbata* Hilliard
* *Manulea pillansii* Hilliard
* *Manulea platystigma* Hilliard & B.L.Burtt
* *Manulea plurirosulata* Hilliard
* *Manulea praeterita* Hilliard
* *Manulea psilostoma* Hilliard
* *Manulea pusilla* E.Mey. ex Benth.
* *Manulea ramulosa* Hilliard
* *Manulea rhodantha* Hilliard
* *Manulea rhodesiana* S.Moore
* *Manulea rigida* Benth.
* *Manulea robusta* Pilg.
* *Manulea rubra* (P.J.Bergius) L.f.
* *Manulea schaeferi* Pilg.
* *Manulea silenoides* E.Mey. ex Benth.
* *Manulea stellata* Benth.
* *Manulea tenella* Hilliard
* *Manulea thyrsiflora* L.f.
* *Manulea tomentosa* (L.) L.
* *Manulea turrita* Banks ex Benth.
* *Manulea virgata* Thunb.

## Verwysings
Manulea

:*Vir die plantgenus sien Manulea (plant).*

***Manulea*** is 'n genus van motte in die Erebidae familie beskryf deur Hans Daniel Johan Wallengren in 1863. Die tipespesie is *Lithosia gilveola* Ochsenheimer, 1810 (=*palliatella* Scopoli, 1763).

## Spesies 
Subgenus *Manulea* Wallengren, 1863
*complana* spesies groep
**Manulea complana* (Linnaeus, 1758)
**Manulea costalis* (Zeller, 1847) (=*morosina* Herrich-Schäffer, [1847])
**Manulea palliatella* (Scopoli, 1763) (=*unita* [Denis & Schiffermüller], 1775)
**Manulea pseudocomplana* (Daniel, 1939)

*lutarella* spesies groep
**Manulea lutarella* (Linnaeus, 1758)
**Manulea flavociliata* (Lederer, 1853)

*minor* spesies groep
**Manulea minor* (Okano, 1955)
**Manulea pseudofumidisca* Dubatolov & Zolotuhin, 2011

*pygmaeola* spesies groep
**Manulea affineola* (Bremer, 1864)
**Manulea fuscodorsalis* (Matsumura, 1930)
**Manulea japonica* (Leech, [1889])
**Manulea kansuensis* (Hering, 1936)
**Manulea minima* (Daniel, 1954)
**Manulea nankingica* (Daniel, 1954)
**Manulea omelkoi* Dubatolov & Zolotuhin, 2011
**Manulea predotae* (Schawerda, 1927)
**Manulea pygmaeola* (Doubleday, 1847)
**Manulea ussurica* (Daniel, 1954)
**Manulea uniformeola* (Daniel, 1954)
**Manulea wiltshirei* (Tams, 1939)

Subgenus *Setema* de Freina & Witt, 1980
**Manulea atratula* (Eversmann, 1847)
**Manulea bicolor* (Grote, 1864)
**Manulea cereola* (Hübner, [1803])
**Manulea debilis* (Staudinger, 1887)
**Manulea hyalinofuscatum* (Tshistjakov, 1990)
**Manulea nigrocollare* (Tshistjakov, 1990)
**Manulea vakulenkoi* (Tshistjakov, 1990)

Subgenus *Agenjoa* Dubatolov & Zolotuhin, 2011
**Manulea hunanica* (Daniel, 1954)
**Manulea lurideola* (Zincken, 1817)

### Verkeerd geplaas 
**Manulea replana* (Lewin, 1805) (nou *Brunia replana*)

## Bronnelys 
* 
* 
*
*
Michel Devoret

duimnael|Michel H. Devoret  in 2017.
**Michel Henri Devoret**(Franse uitspraak: [miʃɛl dəvɔʁɛ]; gebore 1953) is 'n Franse fisikus. Hy is professor in fisika aan die Universiteit van Kalifornië, Santa Barbara en professor emeritus in toegepaste fisika aan die Yale-universiteit. Hy is aangestel as hoofwetenskaplike vir kwantumhardeware by Google Quantum AI. Hy is bekend vir sy baanbrekerswerk oor makroskopiese kwantumverskynsels.

Devoret, John Clarke en John M. Martinis is in 2025 met die Nobelprys vir fisika bekroon vir hul gesamentlike werk in supergeleiding.

## Opleiding
Devoret het 'n nagraadse diploma (DEA) in kwantumoptika aan die Universiteit van Orsay (hedendaagse Paris-Saclay Universiteit) verwerf, gevolg deur 'n doktorsgraad in gekondenseerde materie-fisika.

## Navorsing
Devoret het van 1982 tot 1984 as 'n postdoktorale navorser in John Clarke se groep aan die Universiteit van Kalifornië, Berkeley, gewerk.

Sy werk oor kwantuminligting, in samewerking met A. Marblestone, het 'n eksponensiële kwantumversterking in sekere kommunikasiekanale as gevolg van verstrengeling getoon (sien Kwantum-pseudo-telepatie)

## Eerbewyse en toekennings
In 2014 het hy die Fritz London Gedenkprys met John M. Martinis en Robert J. Schoelkopf gedeel.
In 2021 is die Micius Kwantumprys gesamentlik toegeken aan Devoret, John Clarke en Yasunobu Nakamura.

Benewens 'n aantal toekennings, is hy in 2013 die John Stewart Bell-prys (gedeel met Robert J. Schoelkopf) toegeken vir "Fundamentele en baanbrekende eksperimentele vooruitgang in die verstrengeling van supergeleidende kwobite en mikrogolffotone, en hul toepassing op kwantuminligtingverwerking."
Die Nobelprys vir Fisika in 2025 is toegeken aan Devoret, Clarke en Martinis vir die ontdekking van makroskopiese kwantummeganiese tonnelvorming en energiekwantisering in 'n elektriese stroombaan.
*Verkose Lidmaatskap, die Amerikaanse Akademie vir Kuns en Wetenskappe, 2003
*Europhysics-Agilent-prys (Esteve, Nakamura en Johan Mooj), Europese Fisiese Vereniging, 2004
*Professorskap aan die Collège de France, 2007–2012 
*John Bell-prys, 2013 
*Fritz London Gedenkprys, 2014 
*Micius Quantum-prys, 2021
*Nobelprys in Fisika, 2025

## Verwysings
Parc Monceau

duimnael|Parc Monceau

Die **Parc Monceau** is 'n openbare park in die 8ste arrondissement van Parys. Die grond het voorheen aan die Hertog van Chartres behoort, wat Carmontelle opdrag gegee het om 'n fantastiese park te skep met 'n Switserse chalet, Nederlandse meulens, pagodes, 'n piramide, Middeleeuse ruïnes, bome en eilande. In 1852 het die finansier Péreire prestige-privaat herehuise rondom die park gebou.

Die munisipaliteit van Parys het die tuin in 1860 gekoop, en dit is deur Jean-Charles Alphand opgeknap. Die tralies is deur Gabriel Davioud gemaak. Die park is besaai met standbeelde van skrywers en musikante. Claude Monet het die park in 1876 geskilder.

## Verwysings 
## Eksterne skakels
Dan Quayle

duimnael|Amtelike portret, 1989.

**James Danforth Quayle** (gebore 4 Februarie 1947) is 'n afgetrede Amerikaanse politikus en veteraan van die Amerikaanse Leër wat van 1989 tot 1993 as die 44ste visepresident van die Verenigde State onder president George H.W. Bush gedien het. As lid van die Republikeinse Party het Quayle Indiana van 1977 tot 1981 in die Amerikaanse Huis van Verteenwoordigers en van 1981 tot 1989 in die Amerikaanse Senaat verteenwoordig. 

Quayle is in Indianapolis gebore en het die grootste deel van sy kinderjare in Paradise Valley, 'n voorstad van Phoenix, Arizona, deurgebring. Hy is in 1972 met Marilyn Tucker getroud en het sy regsgraad aan die Indiana Universiteit Robert H. McKinney Skool vir Regte in 1974 verwerf. Hy en Marilyn het regte in Huntington, Indiana, beoefen voor sy verkiesing tot die Verenigde State se Huis van Verteenwoordigers in 1976. In 1980 is hy verkies tot die Amerikaanse Senaat.

In 1988 het die sittende visepresident en Republikeinse presidensiële genomineerde, George H.W. Bush, Quayle as sy vise-presidentskandidaat gekies. Quayle se vise-presidentsdebat teen Lloyd Bentsen was opmerklik vir Bentsen se "Senator, jy's nie Jack Kennedy nie"-grap. Die Bush-Quayle-kandidate het die Demokratiese-kandidate Michael Dukakis en Bentsen verslaan, en Quayle het Bush in Januarie 1989 as vise-president opgevolg. Op die ouderdom van 41 was Quayle die derde jongste vise-president in die Amerikaanse geskiedenis na Richard Nixon en John C. Breckinridge, 'n posisie wat in 2025 deur die 40-jarige JD Vance geklop sou word. 

Gedurende sy ampstermyn het Quayle amptelike besoeke aan 47 lande afgelê en is hy as voorsitter van die Nasionale Ruimteraad aangestel. As vise-president het hy 'n reputasie ontwikkel vir die maak van opmerkings wat sommige media-afsetpunte as flaters beskou het. Hy het in 1992 die herbenoeming vir visepresident verseker, maar is verslaan deur die Demokratiese kandidate Bill Clinton en Al Gore.

In 1994 het Quayle sy memoires, *Standing Firm*, gepubliseer. Hy het in 1996 geweier om vir president te staan ​​weens flebitis. Hy het in 2000 die Republikeinse presidensiële nominasie gesoek, maar sy veldtog vroeg onttrek en die uiteindelike genomineerde, George W. Bush, ondersteun.

Hy het in 1999 by Cerberus Capital Management, 'n private-ekwiteitsfirma, aangesluit. Sedert hy uit die amp getree het, het Quayle aktief gebly in die Republikeinse Party, insluitend die maak van presidensiële endossemente in 2000, 2012, 2016 en 2020. Quayle het die vroegste dienende oorlewende visepresident geword met die dood van Walter Mondale later in 2021.

## Verwysings
Richard Robson

**Richard Robson** FAA FRS (gebore 4 Junie 1937) is 'n Australiese chemikus en professor in chemie aan die Universiteit van Melbourne. Robson spesialiseer in koördinasiepolimere, veral metaal-organiese raamwerke. Hy is beskryf as "'n pionier in kristalingenieurswese wat oorgangsmetale behels." In 2025 het hy die Nobelprys vir Chemie saam met Susumu Kitagawa en Omar M. Yaghi ontvang vir die ontwikkeling van metaal-organiese raamwerke.

## Vroeë lewe en opvoeding
Robson is op 4 Junie 1937 in Glusburn in Wes-Yorkshire (nou Noord-Yorkshire) in die Verenigde Koninkryk gebore, en het chemie aan Brasenose College[9] in die Universiteit van Oxford gestudeer (BA 1959, DPhil 1962). Vir sy doktorale navorsing het Robson saam met die Brasenose College-chemikus J.A. Barltrop aan die fotochemie van organiese molekules gewerk, in die Dyson Perrins-laboratorium van die Universiteit van Oxford.

Hy het postdoktorale navorsing aan die California Institute of Technology (1962–64) en aan die Stanford-universiteit (1964–65) onderneem, voordat hy in 1966 'n lektoraat in chemie aan die Universiteit van Melbourne aanvaar het, waar hy vir die duur van sy loopbaan gebly het.

## Navorsing
Richard Robson se baanbrekersnavorsing is op die gebied van koördinasiepolimere, veral in die oneindige polimeerraamwerk, later bekend as metaal-organiese raamwerke (MOF's). Sy reis in hierdie veld het in 1974 begin toe hy die taak gekry het om groot houtmodelle van kristallyne strukture vir eerstejaarchemie-lesings te bou. 

In die 1990's het Robson 'n nuwe klas koördinasiepolimere geskep wat 'n hele moderne veld van chemie onderlê het. Sy benadering het behels die gebruik van koper in die oksidasietoestand bekend as koper I, wat 'n voorkeur vir tetraëdriese geometrie het, en dit te meng met 'n spesiaal ontwerpte tetranitriel organiese verbinding. In 2022 is hy as 'n genoot van die Royal Society verkies.

## Geselekteerde publikasies
*
*
*

## Verwysings
Manulea cheiranthus

***Manulea cheiranthus*** is 'n meerjarige plant wat deel van die Scrophulariaceae familie is. Die spesie is endemies aan Suid-Afrika en kom in die Wes-Kaap voor. Dit kom kuslangs vanaf Piketberg en die Swartland suidwaarts tot by die Kaapse Skiereiland en Valsbaai voor en binnelands tot by Tulbagh, Stellenbosch en Franshoek. Daarvandaan kom die spesie voor deur Caledon en Bredasdorp ooswaarts tot by Albertinia, Mosselbaai en Knysna.

Die spesie is deel van die fynbos.

## Galery 

Manulea cheiranthus Hangklip vegetation.jpg
Manulea cheiranthus Hangklip 1.jpg
Manulea cheiranthus 1DS-II 3-8720.jpg
Manulea cheiranthus 1DS-II 2-4133 05.jpg
Manulea cheiranthus 1DS-II 2-4133 01.jpg
Manulea cheiranthus 1DS-II 2-1648.jpg

## Bronnelys 
* REDLIST Sanbi
* Plants of the World
* Biodiversityadvisor
Manulea corymbosa

***Manulea corymbosa*** is 'n meerjarige plant wat deel van die Scrophulariaceae familie is. Die spesie is endemies aan Suid-Afrika en kom in die Wes-Kaap, vanaf Velddrif suidwaarts tot by Kampsbaai en die Kaapse Vlakte voor. Die plant het 'n voorkomsgebied van 1880&nbsp;km² en het reeds 30% van sy habitat afgestaan aan ontwikkeling, indringerplante en gewasverbouing (wingerde en koring). Die oorblywende bevolkings is erg gefragmenteer.

Die spesie blom van Julie tot November en is deel van die fynbos.

## Galery 

Manulea corymbosa 1DS-II 3-6700.jpg

## Bronnelys 
* REDLIST Sanbi
* Plants of the World
* Biodiversityadvisor
Manulea caledonica

***Manulea caledonica*** is 'n meerjarige plant wat deel van die Scrophulariaceae familie is. Die spesie is endemies aan Suid-Afrika en kom in die Wes-Kaap vanaf Hermanus tot by Stilbaai voor. Die plant het 'n voorkomsgebied van	2636&nbsp;km² en daar is vyftien bevolkings. Die spesie het reeds 'n groot gedeelte van sy habitat aan gewasverbouing (veral by Albertinia), ontwikkeling aan die kus (by Franskraal, Pearly Beach en Stilbaai) en indringerplante afgestaan.

Die spesie is deel van die fynbos.

## Galery 

Manulea caledonica De Hoop 02.jpg
Manulea caledonica De Hoop 01.jpg

## Bronnelys 
* REDLIST Sanbi
* Plants of the World
* Biodiversityadvisor
Matshakatini-natuurreservaat

Die **Matshakatini-natuurreservaat** in Vhembe, Limpopo, is 'n natuurreservaat binne die Madimbo-korridor en aanliggend aan die Limpoporivier en Nasionale Krugerwildtuin. Die reservaat van 27&nbsp;600 ha is in 1992 deur administrateur Danie Hough verklaar, as 'n bewaringstrook net noord van die deestydse Venda-tuisland. In 1999 het Dr. Aaron Motsoaledi 'n oostelike deel van die reservaat by die Krugerwildtuin ingelyf, om deel van die Makuleke-gemeenskapsland te word.

## Kyk ook 
* Beskermde gebied

## Verwysings
Universal Studios Japan

duimnael|regs
**Universal Studios Japan** (Japannees: ユニバーサル・スタジオ・ジャパン) is 'n temapark in Osaka, Japan.
Dit is op 31 Maart 2001 geopen en is een van ses Universal Studios-temaparke wêreldwyd, en was die eerste wat buite die Verenigde State geopen is.

## Verwysings 
## Eksterne skakels
Fred Ramsdell

duimnael|Fred Ramsdell in 2025.
**Frederick Jay Ramsdell** (gebore 4 Desember 1960) is 'n Amerikaanse immunoloog wat by Sonoma Biotherapeutics in San Francisco werk.

## Opleiding en loopbaan
Ramsdell is in 1960 in Elmhurst, Illinois, gebore. 

Hy het by ZymoGenetics gewerk en die rol van hoofwetenskaplike beampte by Sonoma Biotherapeutics beklee.

## Eerbewyse en toekennings
In 2017 het Ramsdell, gesamentlik met Shimon Sakaguchi en Alexander Rudensky, die Crafoord-prys vir navorsing in poliartritis ontvang. Hy is aangehaal vir sy "ontdekking van regulatoriese T-selle wat skadelike immuunresponse in artritis en ander outo-immuun siektes teenwerk". 

Ramsdell is gesamentlik, saam met Shimon Sakaguchi en Mary E. Brunkow, die 2025 Nobelprys vir Fisiologie of Geneeskunde toegeken.

## Verwysings
Lys van ontdekkingsreisigers

Ontdekkingsreisigers word hieronder gelys met hul algemene name, lande van oorsprong (modern en oud), eeue van aktiwiteit en hoofgebiede van ontdekkingsreis.

## Sien ook 
* Bandeirantes
* Conquistador
* Ruimtevaarder
* Syroete

## Eksterne skakels 
* The Historyscoper – explorers
Phasmatodea

**Phasmatodea** (ook bekend as **Phasmida** of **Phasmatoptera**) is orde van insekte waarvan die spesies bekend staan as stokinsekte.